== Almindelige forbandt ==
=== Munkeforbandt ===
Det ældste forbandt er munkeforbandt, andensteds kaldet gotisk (eller sjældnere polsk) forbandt. Dette murværk, i hvilket enkeltvis én, i reglen to, sjældnere flere løbere er murede mellem to bindere, er egentlig kun en skal, der udvendig er opført på tykke mure, der indvendig er fyldt med [[fyldværk]] bestående af [[kampesten|kampe]]-, [[frådsten|fråd]]- eller [[tufsten]] og murbrokker, som i bedste tilfælde er helt omgivet af kalkmørtel og henlagt tæt, men ofte temmelig løst. I den omtrent 600 år gamle [[ruin]] af [[Duborg Slot]] (opført ca. [[1411]]) ved [[Flensborg]], der er omtrent 2½ m tyk, er der med en lille indbyrdes afstand anbragt to og to bindere, der sandsynligvis går 1½ a 2 stenlængder ind i fylden, der her er blandet med en mørtel, som nu er næsten lige så hård som murstenene. Denne mur, der i omtrent 250 år har været berøvet de ydre mursten, står endnu så ret, som den dag, den opførtes. <br>Mange danske bygninger fra middelalderen er opført i munkeforbandt og i [[munkesten]].
Psykologi Kunst Samfund Fysik Historie Erhvervsliv Kommunikation Bygninger,_konstruktioner_og_anlæg Kultur Teknologi Samfundsvidenskab Arkitektur Matematik Jordbrug